এমাজউদ্দিন প্রামাণিক
এমাজউদ্দিন প্রামাণিকের পৈতৃক বাড়ি নওগাঁও জেলার মান্দা উপজেলার কালিকাপুর গ্রামে। তাঁর পিতার নাম হযরতুল্যা প্রামাণিক এবং মায়ের নাম তুলা বেগম। তিনি তাঁর পিতা-মাতার কনিষ্ঠ সন্তান। ১৯৪৮ সালে মান্দা উপজেলার চক কালিকাপুর সরকারি প্রাথমিক বিদ্যালয়ে প্রাথমিক শিক্ষা শেষে শেষে তিনি স্থানীয় কালীগ্রাম দোডাঙ্গী উচ্চ বিদ্যালয়ে ভর্তি হন। এ বিদ্যালয়ে ৭ম, ৮ম, ও ৯ম শ্রেণীতে অধ্যয়ন শেষে ১৯৫৮ সালে ম্যাট্রিকুলেশন পাস করেন। ১৯৬১ সালে নওগাঁ বিএমসি কলেজ থেকে ইন্টারমিডিয়েট এবং ১৯৬৫ সালে নওগাঁ ডিগ্রী কলেজ থেকে স্নাতক ডিগ্রী লাভ করেন তিনি।
মির্জা শেখ ইতেশামুদ্দীন
মির্জা শেখ ইতেশামুদ্দীন (মতান্তরে এহতেশাম উদ্দিন) বাংলার নদিয়া জেলার চাকদহর পাঁচনুর গ্রামের অভিজাত মুসলিম পরিবারে আনুমানিক ১৭৩০ সালে জন্মগ্রহণ করেন। মুর্শিদাবাদের নবাব মীর জাফরের দরবারের মুনশি সলিমুল্লাহর কাছে তিনি ফার্সি ভাষা শিখে কলকাতায় ইস্ট ইন্ডিয়া কোম্পানিতে মুনশির চাকরি নেন। তার জন্মস্থান চাকদহের কাজীপাড়া প্রাচীন মসজিদটি আজও বর্তমান।